da en en en fr de da id da nb da da da da da da da da nb da da en en
Førsteholdet ude af kampen om 1. pladsen i T 20 turneringen og masser af svanholm-spillere på U-landshold - Svanholm Cricketklub
Søndag d. 2. juli 2017 kl. 18:21 af Henrik Pfaff
Torsdag aften stillede et reservepræget l. hold op mod Ishøj i T 20 turneringen i en kamp, der mod alle vejrprofeters forudsigelser blev gennemført uden en dråbe regn. Vi var blandt andet uden den arbejdende Mads Henriksen og Saif Ahmad, der samme dag lavede 98 point i en pengeturnering i Oslo med et par pakistanske stjerner.
Ishøj startede med 175/7. Der var kun en retfærdig kaster, nemlig Saad Ahmad med 2 for 22 på 4 overe.
En ret uoverskuelig total at indhente, men Zishan Shah (23) og Taha Ahmed (22) gav håb med 43 i de første fem overe. Siden scorede Saad Ahmad 31 og Wahab Hashmi 27, men de kunne ikke få bolden ud over grænsen i samme omfang som Ishøj gjorde og samtidig var Ishøjs kastning klasser bedre end vores. Vi endte med 152. Selvom vi stadig mangler Ishøj og KB kan Ishøj ikke indhentes. De har vundet alle kampe indtil nu.
I den mere positive ende kan vi fortælle, at vi dominerer de DCF-ungdomshold, der i løbet af sommeren skal på mange opgaver. Mest travlt vil Abdullah Mahmood få – han er udtaget både til drenge- og U-18 landsholdet og i den crickethistoriske ende kan vi oplyse, at vi har tvillinger med på drengelandsholdet, nemlig Wahid og Rehman Mahmood. Det er ikke sket i mands minde, at der har været tvillinger med på et dansk landshold
Største opgave er U.18.landsholdets deltagelse i ICC WCQ-kval. på Jersey i tiden 22. juli til 2.August.  Her deltager følgende fra os: Jonas Henriksen, Saud Munir og Abdulla Mahmood.
Shangev Thas, Skanderborg og Jonas Henriksen havde en stor gærdestand i en træningskamp i begyndelsen af denne uge på Svanholm Park. De kommer til at trække et stor læs ved U-18 VM-kvalifikationsturneringen
Forinden skal de deltage i en U-18.landsholdslejr i Herning i tiden 3-6.juli, hvor Musa Mahmood og Zeshan Aslam også er med.
D. 10 -13.juli er der træningslejr på Svanholm Park, hvor Sami Ahmad, Musa Mahmood, Abdullah Mahmood, Zeshan Aslam og Lucky Malik er med.
U -15.landsholdet skal til Husum, hvor man skal spille mod Hollands U.15.landshold i tiden 17-20.juli og samme U.15.landshold spiller I Holland 23-28. juli mod Holland, Essex og Tysk/Belgisk U.17.   Vi har følgende deltagere med :Sami Ahmad, Musa Mahmood, Lucky Malik, Wahid og Rehman Mahmood
Wahid Mahmood (th) lykønsker tvillingbror Rehman Mahmood med udtagelsen til drengelandsholdet. Rehmann scorede i en træningskamp mellem to U-15 hold i begyndelsen af ugen 50 og keepede udmærket. Det gav ham udtagelsen. Den udvikling, han har været igennem i denne sæson, havde ikke mange ventet
Endelig skal to af vore lilleputter Lucky Malik og Adyan Hussain på træningsophold i Husum fra d. 3-5 juli